**Αίθουσα «Θερμοκήπιο Τεχνών και Δεξιοτήτων»**

##### Παραδίδεται στην κοινότητα του ΓΠΑ η αίθουσα **«Θερμοκήπιο Τεχνών και Δεξιοτήτων»** (χώρος πάνω από το Εστιατόριο). Η αίθουσα, ένας ιδιαίτερα λειτουργικός και ευχάριστος χώρος, ενιαίος 400 m2, φιλοξενεί επιστημονικές συναντήσεις, σεμινάρια, workshops, ομάδες εργασίας, πολιτιστικές και εθελοντικές ομάδες και εκδηλώσεις που προάγουν την ανάπτυξη δεξιοτήτων, απαραίτητη για την επιστημονική πρόοδο, ενισχύουν την γόνιμη συνεργασία και αλληλεπίδραση μεταξύ των μελών του ΓΠΑ και των συνεργατών τους και καλλιεργούν το πνεύμα της συνεργασίας και της κοινότητας.

##### Στο «Θερμοκήπιο Τεχνών και Δεξιοτήτων» :

##### Καθημερινά πραγματοποιούνται:

##### Σεμινάρια με θεματικές που αφορούν στις σπουδές και στο επάγγελμα του Γεωπόνου και ενισχύουν τόσο τις δεξιότητες διαχείρισης εκπαιδευτικής, επαγγελματικής και προσωπικής ανάπτυξης, στο πλαίσιο των δράσεων του Γραφείου Διασύνδεσης. Εξετάζονται θεματικές όπως **η ομαδικότητα, η επικοινωνία, η διαχείριση χρόνου, η δημιουργική επίλυση προβλημάτων** κ.α. χρησιμοποιώντας εργαλεία και μεθόδους όπως διαδραστικά παιχνίδια, ομάδες εργασίας, συζήτηση.

##### Μικροομαδικά διαδραστικά σεμινάρια Μνημονικών Τεχνικών, με αποδέκτες τους φοιτητές του ΓΠΑ που παρουσιάζουν καθυστέρηση στην ακαδημαϊκή τους πρόοδο και με στόχο την ενδυνάμωσή τους με τεχνικές και εργαλεία που θα τους υποστηρίξουν στην απόκτηση του πτυχίου.

##### Σεμιναριακές διαλέξεις και συναντήσεις των φοιτητικών ομάδων που εκπονούν επιχειρηματικά σχέδια, στο πλαίσιο των δράσεων του Γραφείου Καινοτομίας, Επιχειρηματικότητας & Μεταφοράς Τεχνολογίας (InnovInAgri) του ΕΛΚΕ ΓΠΑ.

##### Συναντήσεις και πρόβες των θεατρικών ομάδων του ΓΠΑ «οι Επισκέπτες» και «το Τσίρκο», παραστάσεις και πρόβες των χορευτικών ομάδων του ΓΠΑ, συναντήσεις του εργαστηρίου εικαστικών του ΓΠΑ και εκθέσεις έργων και συναντήσεις των εθελοντικών ομάδων ή των ομάδων φοιτητών ERASMUS.

##### Περιστασιακά πραγματοποιούνται:

##### Συναντήσεις επιστημονικών ομάδων και συνεργατών στο πλαίσιο ευρωπαϊκών προγραμμάτων

##### Εκδηλώσεις των εθελοντικών και πολιτιστικών ομάδων του ΓΠΑ

##### Εκπαιδεύσεις για την ασφάλεια στο Ύπαιθρο: Επιστημόνων, μελών της Πανεπιστημιακής Κοινότητας για λήψη δειγμάτων, εκδρομέων, περιπατητών, ορειβατών του Συλλόγου ΦΟΣ κ.α.

##### **Ωράριο Λειτουργίας**

##### Μετά από συνεννόηση, 09:00π.μ.-9:00μ.μ.

##### **Υπεύθυνος για κρατήσεις**

##### Τμήμα Διεθνών και Δημοσίων Σχέσεων, τηλ.: 210 5294840 και 4844